ระเบียบเทศบาลเมืองพังงาระเบียบเทศบาลเมืองพังงาว่าด้วยข้อมูลข่าวสารของราชการพ.ศ. ๒๕๕๐ เพื่อให้การจัดระบบการขอ การอนุญาตและการให้บริการข้อมูลข่าวสารของราชการที่อยู่ในความรับผิดชอบของเทศบาลเมืองพังงาเป็นไปด้วยความเรียบร้อย รวดเร็ว และสอดคล้องกับกฎหมายว่าด้วยข้อมูลข่าวสารของราชการในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองในหน่วยงานของรัฐอาศัยอำนาจตามความในมาตรา ๙แห่งพระราชบัญญัติข้อมูลข่าวสารของราชการ พ.ศ. ๒๕๔๐ และข้อ ๔ของประกาศคณะกรรมการข้อมูลข่าวสารของราชการ ลงวันที่ ๒๔ กุมภาพันธ์ พ.ศ. ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูจึงกำหนดระเบียบว่าด้วยข้อมูลข่าวสารของราชการไว้ดังต่อไปนี้ข้อ ๑ ระเบียบนี้เรียกว่า ระเบียบเทศบาลเมืองพังงาว่าด้วยข้อมูลข่าวสารของราชการ พ.ศ. ๒๕๕๐ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบ ข้อบังคับและคำสั่งอื่นใดของเทศบาลเมืองพังงาในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้เทศบาล หมายความว่าเทศบาลเมืองพังงาศูนย์ข้อมูลข่าวสาร หมายความว่าศูนย์ข้อมูลข่าวสารของเทศบาลเมืองพังงาปลัดเทศบาล หมายความว่าปลัดเทศบาลเมืองพังงาคณะกรรมการ หมายความว่าคณะกรรมการข้อมูลข่าวสารของเทศบาลเมืองพังงาเจ้าหน้าที่ หมายความว่าพนักงานเทศบาล ลูกจ้างประจำ พนักงานจ้างและผู้ซึ่งปฏิบัติงานให้แก่เทศบาลเมืองพังงาคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้ปลัดเทศบาลรักษาการตามระเบียบนี้และให้มีอำนาจออกประกาศ หรือคำสั่งเพื่อประโยชน์ในการปฏิบัติตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบหรือให้ปลัดเทศบาลมีอำนาจวินิจฉัยสั่งการตามที่เห็นสมควรหมวด๑คณะกรรมการข้อมูลข่าวสารของเทศบาลเมืองพังงา ข้อ ๖ ให้มีคณะกรรมการข้อมูลข่าวสารของเทศบาลเมืองพังงาประกอบด้วยปลัดเทศบาลเป็นประธาน รองปลัดเทศบาล หัวหน้าสำนักปลัดเทศบาล ผู้อำนวยการกองวิชาการและแผนงานหัวหน้าฝ่ายบริการและเผยแพร่วิชาการนิติกร บุคลากรเป็นกรรมการ โดยให้หัวหน้าฝ่ายบริการและเผยแพร่วิชาการเป็นเลขานุการให้ผู้อำนวยการกองวิชาการและแผนงานแต่งตั้งพนักงานจ้างของกองวิชาการและแผนงานคนหนึ่งเป็นผู้ช่วยเลขานุการข้อ ๗ คณะกรรมการมีอำนาจหน้าที่ ดังต่อไปนี้(๑)สอดส่องดูแลและให้คำแนะนำเกี่ยวกับการดำเนินงานของเจ้าหน้าที่ในการปฏิบัติตามระเบียบนี้(๒) เสนอนโยบายหรือมาตรการเกี่ยวกับการบริหารการจัดระบบ การขอการอนุญาตและการให้บริการข้อมูลข่าวสาร(๓) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารของราชการ(๔) ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกเทศมนตรีว่าด้วยงานสารบัญหรือข้อมูลข่าวสารอื่นๆที่เป็นประโยชน์ต่อราชการ(๕) ให้คำแนะนำหรือเสนอความเห็นเกี่ยวกับการเชื่อมโยงข้อมูลข่าวสารกับส่วนราชการ(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินงานตามระเบียบนี้(๗) พิจารณาและให้ความเห็นเรื่องร้องเรียน(๘)เชิญบุคคลใดมาสอบถามหรือเพื่อชี้แจงความเห็นเกี่ยวกับข้อมูลข่าวสาร(๙) ดำเนินการเรื่องอื่นตามที่นายกเทศมนตรีมอบหมายข้อ ๘ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมให้ประธานกรรมการเป็นประธานในที่ประชุมถ้าประธานกรรมการไม่มาประชุม หรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ใช้เสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๙ มติของคณะกรรมการต้องได้รับความเห็นชอบจากนายกเทศมนตรีก่อนจึงจะดำเนินการตามมติได้หมวด๒ศูนย์ข้อมูลข่าวสารของเทศบาลเมืองพังงา ข้อ ๑๐ ให้ตั้งศูนย์ข้อมูลข่าวสารของเทศบาลเมืองพังงาขึ้นอยู่ในความรับผิดชอบควบคุมดูแลของกองวิชาการและแผนงาน เพื่อประชาชนสามารถใช้ในการค้นหาและศึกษาข้อมูลข่าวสารรวมทั้งปฏิบัติหน้าที่ให้เป็นไปตามระเบียบนี้และกฎหมายว่าด้วยข้อมูลข่าวสารของราชการหมวด๓การจัดระบบข้อมูลข่าวสาร ข้อ ๑๑ ให้หน่วยงานของเทศบาลจัดระเบียบประเภทข้อมูลข่าวสารของราชการที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการในกรณีหน่วยงานใดในเทศบาลมีข้อมูลข่าวสารดังกล่าวตามวรรคหนึ่งที่เข้าข่ายต้องให้ประชาชนเข้าตรวจดูศึกษา ค้นคว้า ตามกฎหมายว่าด้วยข้อมูลข่าวสารของราชการให้หน่วยงานที่รับผิดชอบส่งข้อมูลข่าวสารนั้นให้เจ้าหน้าที่ประจำห้องศูนย์ข้อมูลข่าวสารเพื่อรวบรวมและจัดระบบไว้ให้ประชาชนสามารถใช้ในการค้นหาและศึกษาข้อมูลข่าวสารถ้ามีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ให้นำเสนอคณะกรรมการวินิจฉัยตามอำนาจหน้าที่ข้อ ๑๒ ให้หน่วยงานของเทศบาลจัดให้มีเจ้าหน้าที่เพื่อควบคุมดูแลตรวจสอบ ติดตามและประสานงาน ในการดำเนินการดังกล่าวให้เป็นไปด้วยความเรียบร้อยหมวด๔การขอตรวจดูการขอรับข้อมูลข่าวสาร และการขออนุญาต ข้อ ๑๓ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้ทั้งนี้ เพื่อเป็นหลักฐานของทางราชการข้อ ๑๔ การขอสำเนาข้อมูลข่าวสารหรือขอสำเนาข้อมูลข่าวสารที่คำรับรองถูกต้องให้ยื่นคำขอเป็นหนังสือตามแบบที่เทศบาลกำหนดต่อเจ้าหน้าที่ของศูนย์ข้อมูลข่าวสารหรือเขียนขึ้นเอง โดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรให้เจ้าหน้าที่ซึ่งได้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองดูแลของหน่วยงานในสังกัดอื่นใดหากเป็นข้อมูลข่าวสารและอยู่ในความครอบครองหรือควบคุมดูแลของศูนย์ข้อมูลข่าวสารให้เจ้าหน้าที่ประจำศูนย์ข้อมูลข่าวสารซึ่งเป็นพนักงานเทศบาลไม่ต่ำกว่าระดับสองเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารโดยลงนามลายมือ พร้อมทั้งชื่อตัว ชื่อสกุลและตำแหน่ง ตลอดจน วัน เดือน ปีให้ชัดเจน ทั้งนี้ให้รับรองตามจำนวนที่ผู้ยื่นขอให้รับรองพร้อมทั้งเรียกค่าธรรมเนียมตามประกาศคณะกรรมการข้อมูลข่าวสารของราชการลงวันที่ ๗ พฤษภาคม พ.ศ. ๒๕๔๒ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการข้อ ๑๕ ในกรณีขอตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการอื่นซึ่งอยู่ในความครอบครองหรือควบคุมดูแลของส่วนราชการอื่นให้เจ้าหน้าที่ผู้รับคำขอเสนอไปยังหน่วยงานนั้นพร้อมทั้งแนะนำให้ผู้ยื่นขอไปประสานกับหน่วยงานนั้นโดยตรงด้วยหากประสงค์ให้หัวหน้าหน่วยงานในสังกัดหรือผู้ที่ได้รับมอบหมายเป็นผู้พิจารณาอนุญาตโดยให้พนักงานเทศบาลไม่ต่ำกว่าระดับสองเป็นผู้ลงนามรับรองความถูกต้องของข้อมูลข่าวสารเว้นแต่ข้อมูลข่าวสารนั้นเป็นข้อมูลข่าวสารลับซึ่งต้องดำเนินการให้เป็นไปตามระเบียบว่าด้วยการศึกษาความลับของทางราชการ พ.ศ.๒๕๔๔ในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หน่วยงานในสังกัดเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๖ กรณีการเปิดเผยข้อมูลข่าวสารตามคำขอนั้นอาจกระทบถึงประโยชน์ได้เสียผู้ใดให้หน่วยงานนั้นแจ้งให้ผู้มีส่วนได้เสียทราบได้มิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอข้อใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานในสังกัดดำเนินการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวข้องข้อ ๑๙ ข้อมูลข่าวสารที่อยู่ระหว่างการดำเนินการให้ศูนย์ข้อมูลข่าวสารให้หน่วยงานในสังกัดพิจารณาให้บริการตามระเบียบนี้โดยอนุโลมเว้นแต่ข้อมูลข่าวสารลับตามระเบียบว่าด้วยการรักษาความลับของทางราชการ พ.ศ. ๒๕๔๔หรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่ผู้มีอำนาจตามข้อ๑๗ เห็นว่าเป็นเรื่องที่ไม่ต้องเปิดเผยข้อ ๒๐ ข้อมูลข่าวสารใด หากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการขออนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ ๒๑ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่เทศบาลกำหนด โดยคำแนะนำของคณะกรรมการข้อ ๒๒ การเรียกเก็บค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการลงวันที่ ๗ พฤษภาคม ๒๕๔๒ เรื่อง การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการข้อ ๒๓ รายได้จากข้อ ๒๑ และข้อ ๒๒ให้ปฏิบัติตามระเบียบกฎหมายของทางราชการหมวด๕หมวดระยะเวลา ข้อ ๒๔ การบริการข้อมูลข่าวสารตามคำขอให้หน่วยงานที่ให้บริการข้อมูลข่าวสารดำเนินการให้บริการภายในกำหนดระยะเวลาดังนี้(๑)การให้บริการข้อมูลข่าวสารที่เตรียมไว้ให้ประชาชนเข้าตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์บริการข้อมูลข่าวสารให้ดำเนินการแล้วเสร็จภายในวันทำการที่ได้รับคำขอนั้น(๒) การให้บริการข้อมูลข่าวสารอื่นๆที่อยู่ในความครอบครองหรือควบคุมดูแลของหน่วยงานในสังกัดให้พิจารณาดำเนินการให้แล้วเสร็จภายในวันทำการที่ได้มีคำขอนั้นถ้าไม่อาจดำเนินการให้แล้วเสร็จภายในวันทำการนั้นได้ให้แจ้งกำหนดวันและเวลาตามที่เห็นสมควรให้ผู้ยื่นคำขอมารับแต่ต้องไม่เกินเจ็ดวันทำการในกรณีที่มีเหตุจำเป็นอาจขออนุมัติจากปลัดเทศบาลเพื่อขยายเวลาออกไปได้แต่ต้องไม่เกินสิบห้าวันทำการ(๓) กรณีที่ต้องแจ้งให้ผู้มีส่วนได้เสียคัดค้านเมื่อรวมระยะเวลาตั้งแต่วันรับคำขอและการแจ้งให้คัดค้าน การพิจารณาว่าจะสั่งเปิดเผยหรือไม่เปิดเผยรวมแล้วต้องเกินสามสิบวันกรณีที่มีเหตุจำเป็นไม่อาจปฏิบัติภายในกำหนดระยะเวลาตามที่กำหนดตาม(๑) , (๒) และ (๓)ให้ขออนุมัติจากปลัดเทศบาล เพื่อขยายเวลาออกไปได้ แต่ต้องแสดงเหตุผลและรวมเวลาแล้วต้องไม่เกินหกสิบวันหมวด๖สถานที่บริการข้อมูลข่าวสาร ข้อ ๒๕ ศูนย์ข้อมูลข่าวสารของเทศบาลเมืองพังงาตั้งอยู่ที่กองวิชาการและแผนงาน สำนักงานเทศบาลเมืองพังงา ตำบลท้ายช้าง อำเภอเมืองพังงาจังหวัดพังงา ๘๒๐๐๐ หมายเลขโทรศัพท์ ๐-๗๖๔๑-๑๗๘๐ ต่อ ๑๐๖, ๑๒๐website : WWW.Phangngacity.go.thประกาศณ วันที่ ๒๖ กุมภาพันธ์ พ.ศ. ๒๕๕๐อภิเดชหิโตปกรณ์นายกเทศมนตรีเมืองพังงาโสรศ/ผู้จัดทำ๗มิถุนายน ๒๕๕๐[๑] ราชกิจจานุเบกษาเล่ม ๑๒๔/ตอนพิเศษ ๖๓ ง/หน้า ๑๒๙/๒๕ พฤษภาคม ๒๕๕๐